Ano an Sekreto ha Malipayon nga Pamilya?
Para ha imo . . .
gugma?
kwarta?
iba pa nga butang?
KON ANO AN GINSISIRING HAN BIBLIA
“Malipayon an mga namamati han pulong han Dios ngan nagbubuhat hito!”—Lucas 11:28, Bag-o nga Kalibotan nga Hubad han Kristiano Griego nga Kasuratan.
KON ANO AN KAPULSANAN HITO HA IMO
Maieksperyensyahan mo an tinuod nga gugma.—Efeso 5:28, 29.
Makakarawat mo an daku nga respeto.—Efeso 5:33.
Magkakaada ka tinuod nga seguridad.—Marcos 10:6-9.
MASASARIGAN GUD BA NATON AN GINSISIRING HAN BIBLIA?
Oo, ha diri maminos duha nga hinungdan:
An Dios an nagpatikang han pamilya. An Biblia nasiring nga hi Jehova nga Dios an “gintikangan han ngaran han tagsa nga pamilya.” (Efeso 3:14, 15) Karuyag sidngon, nagkaada kahikayan han pamilya tungod kay ginhimo ito ni Jehova. Kay ano nga kinahanglan naton hibaroan ito?
Hunahunaa ini: Kon nakakaon ka hin marasa nga pagkaon ngan karuyag mo hibaroan an mga salakot hito, hin-o an imo papakianhan? Syempre, an nagluto hito.
Sugad man, basi hibaroan an mga “salakot” o an mga paagi para magkaada malipayon nga pamilya, maopay nga mangaro kita hin giya kan Jehova, an nagpatikang han kahikayan han pamilya.—Genesis 2:18-24.
An Dios napaid ha imo. Maaramon an pamilya nga nangangaro hin giya kan Jehova, nga iya iginhahatag pinaagi han iya Pulong. Kay ano? “Kay napaid hiya ha iyo.” (1 Pedro 5:6, 7) Karuyag gud ni Jehova an pinakamaopay para ha imo, ngan pirme epektibo an iya giya!—Proberbios 3:5, 6; Isaias 48:17, 18.
ALAYON HUNAHUNAA INI
Paonan-o ka magigin maopay nga bana, asawa, o kag-anak?
Ginbabaton ito han Biblia ha EFESO 5:1, 2 ngan COLOSAS 3:18-21.
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn